Nafarroako Parlamentuko Mahaiak, 2021eko irailaren 6an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ana Isabel Ansa Ascunce andreak aurkezturiko galdera, osasunari buruzko foru lege berri bat egiteari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko irailaren 6an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioari atxikitako foru parlamentari Ana Ansa Ascunce andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Osasuneko kontseilariak Osoko Bilkuran ahoz erantzun dezan:

Hastera goaz pandemiak arlo guztietan –baina bereziki osasunarenean– zeharo baldintzatutako urte parlamentario berria. Une honetan, zenbait larrialdi kontrolpean daudelarik eta txertatuta daudenen kopurua handi samarra delarik, programa-akordioak jasotako proposamenei heltzea dagokigu, aurrerabide handia ekarriko baitute; esate baterako, Osasunari buruzko Foru Lege berria egiteari.

Horregatik guztiagatik, honako ahozko galdera hau egiten diogu Nafarroako Gobernuko Osasuneko kontseilariari:

Osasun Departamentuak prestaturik al du sei hilabeteko epe arrazoizkoan Osasunari buruzko Foru Lege proiektu bat aurkezteko kronogramarik?

Iruñean, 2021eko abuztuaren 30ean

Foru parlamentaria: Ana Ansa Ascunce